cyanic-selkie/wikianc huggingface dataset:
Evdoxos frå Knidos
Han studerte under Platon og i Heliopolis i Egypt, og arbeidde seinare i Aten og på observatoriet sitt i Knidos. Han skreiv mellom anna ei bok om stjernebileta. Denne er gått tapt, men Aratos gav ut ein poetisk parafrase over verket hans, og her finn ein dei eldste kjende skildringane av dei 48 stjernebileta i antikken. Boka var særs populær. Hipparkhos skreiv ein kommentar til boka og Cicero omsette ho til latin.
Sam Andrew
Sam Houston Andrew III er ein amerikansk musikar, songar, låtskrivar som er mest kjend som medlem og gitarist i Big Brother and the Holding Company. I løpet av karrieren sin som musikar og komponist, har Andrew hatt tre plater som har seld til platina og to hit-singlar. Songane hans har vorte nytta i mange filmar og dokumentarar.
Austranten
Austranten er eit isolert klippeframspring som ligg 3 km søraust for Todtskota, ved austenden av Gruberfjella og Wohlthatmassivet i Dronning Maud Land i Antarktis. Det vart oppdaga og kartlagt frå flyfoto av Den tredje tyske antarktisekspedisjonen i 1938–39, kartlagt på ny frå flyfoto og landmålingar av Den sjette norske antarktisekspedisjonen i 1956–60 og namngjeve «Austranten».
Harry Allen
Harry Allen er ein USA-amerikansk jazz-saksofonist. Han er ein tradisjonalist i stil med Scott Hamilton. Han er mest kjend for arbeidet sitt med John Colianni, Dori Caymmi, Keith Ingham, John Pizzarelli og Bucky Pizzarelli.
Varmeomsetning
Varmeomsetning er energilikevekta mellom innstråling, utstråling, fordunsting og varmeleiing. Temperaturforholda i lufta og i jordoverflata er avgjort av varmeomsetninga.
Van der Waals-kraft
Van der Waals-krefter er eit samleomgrep på alle krefter som virkar mellom elektrisk nøytrale molekyl. Desse kreftane er mykje svakare enn kjemiske bindingar, men har likevel stor tyding. Kreftene er kalla opp etter den nederlandske fysikaren Johannes Diderik van der Waals.
Otto Lütken
Otto Lütken var ein dansk sjøoffiser. Han fekk etter kvart rang av kontreadmiral og hadde kommandoen over det norske sjøforsvaret frå 1810 til 1814.
Van der Waals-kraft
Årsak til kreftene
Det er tre ulike, men nærskylde fenomen, som ligg bak dei van der Waalske kreftene:
Otto Lütken
Lütken var med på stormannsmøtet på Eidsvoll den 16. februar 1814.
Van der Waals-kraft
Dipol-dipolbindingar
Molekyl der tyngdepunktet for den negative og positive ladningen ikkje fell saman, blir kalla permanente dipolar. Elektrona i molekylet utgjer den negative ladningen, og atomkjernane den positive ladningen. Molekyl som består av to like atom er ikkje permanente dipolar. Dersom molekylet består av to ulike atom, kan ein få ei forskyving av elektrona i molekylet, fordi kvart atom freistar å oppnå edelgasskonfigurasjon.
I molekyl med fleire enn to atom er det ikkje berre polariteten i bindinga som avgjer dipoldanninga, men òg symmetrien i molekylet. Vassmolekylet (H2O) er til dømes ein permanent dipol fordi vinkelen mellom dei to O-H-bindingane er ca. 104°.
Permanente dipolar vil tiltrekke kvarandre i nokre orienteringar, og fråstøyte kvarandre i andre.
Polarisering
Dersom ein permanent dipol kjem i nærleiken av eit anna molekyl, vil dette molekylet bli polarisert. Det vil seie at ladningsfordelinga i molekylet blir forskove. På denne måten kan eit upolart molekyl bli ein indusert dipol. Det er lettast å indusere dipolmoment i atom med mange elektron.
Londonkrefter
På bakgrunn av dette skulle ein trudd at det ikkje finst krefter mellom upolare edelgassmolekyl. Likevel kondenserer dei når temperaturen blir låg nok. Den tysken-amerikanske fysikaren Fritz London foreslo i 1930 at det òg finst dipol-dipolkrefter mellom upolare molekyl. Elektrona er ikkje i ro, og av og til er ladningsfordelinga usymmetrisk slik at molekylet blir ein dipol, noko som igjen kan indusere dipolmoment i nabomolekyl. Denne krafta blir kalla Londonkraft.
Minotaur Pass
Minotaur Pass er eit pass, eller skard, på kring 1600 moh mellom Apollo Peak og Mount Electra i Olympus Range i Victoria Land. Fjellpasset gjer det mogeleg å gå frå Wright Valley til McKelvey Valley. Det vart namngjeve av New Zealand Antarctic Place-Names Committee (NZ-APC) i 1984 etter minotauros, i samband med at namn i Olympus Range er kalla opp etter namn frå gresk mytologi.
Vasstrålepumpe
Vasstrålepumpe er ei enkel luftpumpe eller sugepumpe, som kan monterast til ein kran på trykkvassleidninga. Inni i pumpekammeret er inn- og utløpsrøyra konisk forma, og i denne innsnevringa får vatnet stor fart. I væske eller gass i fart er det undertrykk. Luft blir soge inn i den hurtige vasstraumen i opninga mellom røyrendane. Det lågaste lufttrykket ein kan oppnå med ei vasstrålepumpe, er lik metningstrykket til vassdampen ved den temperaturen vatnet har. Vasstrålepumpa vart oppfunnen av Robert Bunsen, og verkar på same måte som bunsenbrennaren for gass.
Fylkesveg 460 i Vestfold
Fylkesveg 460 i Vestfold går mellom Åsgårdstrand i Horten kommune og Heimdal i Tønsberg kommune. Vegen er 9,8 km lang.
Kommunar og knutepunkt
Stangs gate
Romsvegen Vellevegen Slagenvegen
Beth Hart
Beth Hart er ein USA-amerikansk musikar frå Los Angeles i California. Ho vart kjend då ho i 1999 gav ut singelen «LA Song (Out of This Town)» frå sitt andre album Screamin' for My Supper. Singelen gjekk til topps i New Zealand, og nådde topp 5 på den amerikanske Adult Contemporary og topp 10 på Billboard Adult Top 40-lista.
Hart har hatt fleire godt mottekne samarbeid med gitaristen Joe Bonamassa, som starta i 2011 med Don't Explain, følgt av Grammy-nominerte Seesaw (2013) og Live in Amsterdam (2014), og sistnemnde toppa Billboard Blues Album Chart, ei liste ho har toppa seks gonger. Hennar siste samarbeid med Bonamassa var 2018-albumet Black Coffee. Hart har hatt to nummer 1-singlar i Danmark, «As Good as It Gets» og «Learning to Live», og dessutan eit dobbelt platinaseljande album, Leave the Light On.
Lokalbåt
Lokalbåt er ein båt i trafikk på kortare ruter. Lokalbåtane var bindeledd mellom kystruteskipa sine anløpsstader og mindre hamner langs kysten og inne i fjordane som ikkje hadde anløp av kystruteskip. Trafikken med lokalbåtar utvikla seg parallelt med utviklinga av kysttrafikken med dampbåtar frå midten av 1800-talet.
Arkhángelos på Ródos
Arkhángelos (gresk Αρχάγγελος) er ein landsby og tidlegare kommune på austsida av øya Ródos i periferieininga Ródos i periferien Dei sørlege egeiske øyane i Hellas. Arkhángelos inngår frå 2011 som ei kommunaleining i kommunen Ródos.
Fionnuala Sherry
Fionnuala Sherry er ein irsk fiolinist. Ho var med i den keltisk-inspirerte gruppa Secret Garden, som vann Eurovision Song Contest 1995 med «Nocturne».
Selsteinen
Selsteinen er ei naken klippe som ligg 1,5 km nord for Instekleppane, nær austsida av Shirasebreen på kysten av Dronning Maud Land. Ho vart kartlagd frå landmålingar og frå flyfoto tekne under Den japanske antarktisekspedisjonen (JARE), 1957–1962 og gjeven namnet «Azarashi-iwa» av dei.
Fionnuala Sherry
Sherry har skrive og presentert eit musikalsk barneprogram på irsk fjernsyn. I 2010 gav ho ut eit soloalbum, Songs from Before.
Arkhángelos på Ródos
Ved folketeljinga i 2011 hadde kommunaleininga Arkhángelos 7 615 innbyggjarar, medan tettstaden med same namn hadde 5 384 innbyggjarar.
Bleikskoltane
Bleikskoltane er nokre klippeframspring 13 km sør for Balchenfjella søraust i Sør-Rondane. Klippene vart kartlagte i 1957 av norske kartografar frå flyfoto tekne under U.S. Navy Operasjon Highjump i 1946–47 og namngjevne av dei.
Karen Platou
Karen Platou var ei norsk forretningskvinne som deltok i politikken som representant for partiet Høgre. Platou var den fyrste kvinna med fast plass i Stortinget.
Platou var fødd i Mandal. Ho voks opp i Kristiania, der faren arbeidde som kemner. Sjølv gjekk ho tre år i arkitektklassa på kunst- og handverksskulen i hovudstaden, før ho studerte ved den tekniske høgskulen i Hannover. Åra 1901-03 arbeidde ho som arkitektassistent hos byarkitekten i Kristiania. Deretter var ho i elleve år, 1903-04, arkitekt i eit firma i Hamburg. Allereie i Tyskland engasjerte ho seg i organisasjonsarbeid og etter ho kom tilbake til Noreg var ho i tillegg politisk aktiv. I tida 1914-31 var ho sekretær i Hjemmenes Vel, ein slags fordekt forløpar til Høyrekvinnene. Mellom anna var ho pådrivar for at morsdagen vart innført i Noreg i 1918.
Frå 1919 var Platou vararepresentant til Stortinget frå Aker krins og for Høgre. Ho møtte på Tinget frå juni 1920 i staden for Bernt Holtsmark. Ved stortingsvalet 1921 vart ho vald til stortingsrepresentant frå Kristiania. Ho vart då den fyrste kvinna som fekk fast plass i Stortinget. Stortingsvalet var det fyrste med proporsjonal representasjon, noko som auka sjansane for at kvinner skulle nå opp i valprosessen og ved sjølve valet. På Tinget var Platou medlem i justiskomiteen. I sin fyrste tale i Stortinget kritiserte ho statsministeren Otto Blehr for ei utsegn om at sjokolade var ei luksusvare. Platou hevda sjokoladen var ein viktig del av kosthaldet til borna. Ho lukkast ikkje verte attvald i 1924, men var vararepresentant 1925-27 og møtte fast i fire månader i 1926-sesjonen, då Karl Wefring var statsråd.
I 1930 starta Platou opp sitt eige forlag, frå 1937 dreiv ho agentur. Under andre verdskrigen var ho aktiv i motstandsrørsla til ho vart avslørd og flykta til Sverige i 1942. Ho levde ugift.
Cheap Thrills
Cheap Thrills er det andre albumet til Big Brother and the Holding Company og det siste albumet deira med Janis Joplin som vokalist.
Innspeling
Big Brother fekk mykje merksemd under konserten deira i 1967 på Monterey Pop Festival og hadde gjeve ut debutplata kort tid etter. Trass i den gryande suksessen, vart berre albumet ein liten hit, og nådde berre 60. plass på albumlista, sjølv om singelen «Down On Me» nesten nådde Topp 40. Columbia Records gav bandet ein ny platekontrakt, men det tok månader fordi dei framleis var under kontrakt med Mainstream Records. Albumet inneheldt tre coversongar («Summertime», «Piece of My Heart», «Ball and Chain»). Med på albumet var òg Bill Graham, som introduserer bandet i byrjinga av «Combination of the Two». «Combination of the Two», «I Need a Man to Love» og den nesten ti minuttar lange «Ball and Chain» er dei einaste konsertopptaka på plata. Det upolerte lydbiletet på plata fangar energien frå konsertane deira.
Plateomslag og tittel
Plateomslaget vart teikna av teikneserieteiknaren Robert Crumb etter at den første ideen til bandet, eit bilete av dei nakne i ei seng i lag, vart droppa av plateselskapet. Teikna til Crumb var opphavleg meint for baksida av omslaget. Joplin ønskte derimot at teikna skulle på framsida. Plateomslaget er på niandeplass på lista til ''Rolling Stone' over dei hundre beste plateomslaga gjennom tidene.
Opphavleg skulle albumet heite Sex, Dope and Cheap Thrills, men tittelen vart ikkje godkjend av Columbia Records.
Kankuamofolk
Kankuamo, kankuaka, kankui eller kankuané er ei urfolksgruppe frå Colombia som tradisjonelt held til i dei sørlege fjellsidene av Sierra Nevada de Santa Marta opp til norddelen av Cesar-departmentet (corregimientoa Atánquez, Guatapurí, Chemesquemena, Los Haticos, La Minha og Rio Seco). Ein reknar med at det finst rundt 15 000 kankuamofolk. Dei snakkar sánha, ein dialekt av atanque i den chibchanske språkgruppa. Dei reknar Sierra Nevada de Santa Marta, den høgaste fjellkjeda nærast havet, som heilag. På språket sitt kallar dei fjella Umunukunu. Mange kankuamofolk, særleg dei som driv med handel, snakkar ikkje dette språket.
Kankuamofolket er i slekt med arhuaco-, wiwa- og kogifolk. Av desse fire urfolka i Sierra Nevada de Santa Marta er det tradisjonelt kankuamofolk som har hatt minst kontakt med andre, og dei har utvikla strategiar for å halda seg avsondra frå omverda.
Eshkolot
Landsbyen vart først grunnlagd i 1982 som ei Nahal-busetjing. Han vart gjeven over til sivilistar i 1991. Namnet er henat frå dei velkjende vindruene i Hebron.
Kankuamofolk
Klesdrakten til kankuamofolk skil seg frå den til dei andre urfolka i Sierra Nevada. Kvinner ber to overlappande klede, medan menn bruker korte bukser og ein sivhatt.
Hovudnæringa til kankuamofolk er landbruk. Dei viktigaste produkta deira er yuca, ñame, ertebønner, mais, banan, kokablad, fique, arracacha og Xanthosoma-stive.
Arameisk skrift
Arameisk skrift er eit alfabet utvilka frå det fønikiske, kjennbart som ei eiga skrift frå rundt 700-talet f.Kr. Arameisk er eit historisk særs viktig alfabet, ettersom det er utgangspunkt for nesten alle moderne skriftsystem frå Midtausten og mange frå Sentral- og Aust-Asia. Alfabetet er bygd opp av konsonantar, men nokre av desse kan også stå for lange vokalar (mater lectionis).
Arameisk skrift blei utbreidd både fordi arameisk var utbreidd som lingua franca i store delar av Midtausten og fordi det var offisielt språk i Det nyassyriske riket og det påfølgjande Akamenideriket. Av moderne skriftsystem er det hebraiske alfabetet likast den offisielle arameiske skrifta frå 400-talet f.Kr. Både utvalet av bokstavar og utforminga deira er svært like.
Det arameiske alfabetet
Etter A Grammar of Biblical Aramaic, Franz Rosenthal. Formene er slik dei blei brukte i Egypt på 400-talet f.Kr. Namna er på bibelsk arameisk.
Ferdenrothorn
Ferdenrothorn er eit fjell i Bern-Alpane i Sveits.
Beit Hagai
Beit Hagai (hebraisk skrift בֵּית חַגַּי) er ei israelsk busetjing sør i Hebronfjella på den okkuperte Vestbreidda. Busetjinga hadde 460 innbyggjarar i 2004 og er underlagt Har Hebron regionale kommune. Namnet på det religiøse jødiske samfunnet, Haggai, er eit akronym av namna Hanan Krauthammer, Gershon Klein og Yaakov Zimmerman, tre studentar som vart drepne i eit angrep den 2. mai 1980. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Historie
Beit Haggai vart grunnlagd i 1984 av tidlegare klassekameratar av offera som staden er kalla opp etter, med støtte frå den israelske, høgreekstreme organisasjonen Gush Emunim, som er ei grein av Amana.
Ruderatmark
Ruderatmark (frå latin rudera ruin) eller skrapmark er ei mark som ofte blir forstyrra av menneskeleg aktivitet. Dette gjer at marka ofte ligg open, utan dekkande vekstar. Eksempel på dette er opplagsplassar, grusgangar, hamner, industritomter og søppelfyllingar. Ruderatmark er bra grobotn for vekstar som har spesialisert seg på ein kort livssyklus og intensiv formeiring, slike vekstar som ein gjerne ser på som ugras. Ruderatmark inneheld ikkje sjeldan forvilla hagevekstar og andre eksotiske artar. Visse former av ruderatmark vert sett pris på av fuglar, spesielt vintertid, og ein har mange gonger funne uvanlege artar på slike område.
Suzi Quatro av Suzi Quatro
Suzi Quatro er det første studioalbumet til den amerikanske musikaren Suzi Quatro. Plata kom ut i oktober 1973 på Rak Records i fleire land, men kom ut på Bell Records i USA og Canada, EMI Records i Japan og Columbia Records i somme europeiske land. Det fekk tittelen Can the Can i Australia.
Beit Hagai
Historie
Den 31. august 2010 vart fire innbyggjarar i Beit Hagai—Yitzhak og Tali Ames, Kochava Even Haim og Avishai Schindler—skotne av lokale palestinske militante, medan dei køyrde ein bil nær busetjinga. Izz ad-Din al-Qassam-brigadane, den militære delen av den palestinske organisasjonen Hamas, tok ansvaret for åtaket.
Fylkesveg 461 i Vestfold
Fylkesveg 461 i Vestfold går mellom Farmannsvegen og Gyldenløves Gate i Tønsberg kommune.
Suzi Quatro av Suzi Quatro
Albumet fekk god kritikk og selde godt verda over. Det nådde topp 50 på albumlistene i mange land, med 32. plass på den britiske albumlista, fjerdeplassen i Tyskland, femteplassen i Nederland og andreplassen i Australia. Plata fekk òg noko suksess i USA der det nådde topp 150. Singelen «Can the Can», som var med på albumet i dei fleste land, vart den største hitten til Quatro, og gjekk til topps på salslistene i fleire land i Europa og i Australia, og nådde 56. plassen i USA i 1976 då han vart gjeven ut på ny nokre år seinare. Ein annan singel frå albumet, «48 Crash», vart òg ein suksess og nådde topp 10 i fleire land, inkludert Storbritannia der han nådde tredjeplassen.
Det moderne gjennombrotet
Det moderne gjennombrotet viser til ein periode i kunst- og litteraturhistoria rundt om lag 1870 der romantikken og poetisk realisme blei avløyst av realisme og naturalisme. Nemninga viser først og fremst til skandinavisk problematiserande litteratur, som i denne tida også fekk eit gjennombrot elles i Europa.
Suzi Quatro av Suzi Quatro
Elvis Presley-songen «All Shook Up» vart gjeven ut på singel i USA og nådde 85. plassen på Billboard-lista. Quatro sa seinare at Presley sjølv hadde kontakta ho og sagt at versjonen hennar var «den beste sidan hans eigen versjon».
Det moderne gjennombrotet
Ein reknar ofte Georg Brandes sine førelesingar ved Universitetet i København på 1870-talet som byrjinga av det moderne gjennombrotet.
Suzi Quatro av Suzi Quatro
Mottaking
Village Voice-kritikaren Robert Christgau sa «hennar eigne songar er ikkje i nærleiken av eitt-riff-rocken til dei to Chapman-Chinn-singlane, særskild «48 Crash», og sist gong eg vart tent på noko som berre kler seg i lær var før John Kay byrja å repetere seg sjølv.» Seinare gav Dave Thompson for AllMusic gav albumet fire og ei halv stjerne og skreiv at «Suzi Quatro er framleis eit av dei mest nakne, seksuelle albuma i heile glamrock-epoken – og ei av dei hottaste debutane det tiåret.»
Original britisk utgåve
Alle songane skrivne av Suzi Quatro og Len Tuckey, utanom der andre er nemnde.
Hverfjall
Hverfjall (òg kalla Hverfell, uttale kvˈerfjadl) er ei tefrakjegle eller ein tuffringvulkan nord på Island, like aust for Mývatn.
Han hadde utbrot for 2500 år sidan i den sørlege delen av Krafla-svermen. Krateret har ein diameter på om lag 1 km.
Aleksandr Blok
Aleksandr Aleksandrovitsj Blok var ein lyrisk diktar frå Russland. Han var ein av dei leiande forfattarane under den såkalla russiske sølvalderen. Blok var symbolist og hadde stor innverknad på den russisk symbolismen. Blok slutta opp om oktoberrevolusjonen i 1917, som han hylla i sine mest kjende dikt; «Dei tolv» (1918) og «Skyterane» (1918).
Liv og gjerning
Blok var son til ein professor. Han voks opp i St. Petersburg og på ein eigedom utanfor Moskva. Medan han dreiv på med filologiske studiar ved St. Petersburgs universitet, debuterte han i 1900. I 1905 vart han stor merksemd til del med Vers om den vakre dama, eit verk prega av høgst modernistisk symboldikting, basert på panteistisk mystikk og fylt av eit nasjonalt patos. Sidan høyrde han som ung forfattar til mellom dei modernistiske kunstnarkrinsane i hovudstaden. Inn i mellom besøkte han kunstnarmiljø i Frankrike, Italia og Tyskland.
Blok var knapt nokon bolsjevik, og ganske snart fekk han merke dei makthavande si mistru. Han leid av sviktande helse, men fekk ikkje reiseløyve tidsnok til å få medisinsk legehjelp utanlands.
Siri Kristiansen
Siri Kristiansen er ein norsk stand up-komikar og radioprogramleiar busett i Son. Ho har vore med i P3-programma P3morgen, Lørdagsrådet og Verdensherredømme, satireprogrammet Desken på NRK3 og TV 2 sitt ungdomsprogram Sone 2. Hausten 2010 var ho vikar for Linn Skåber i Nytt på nytt.
Kristiansen leidde òg TV-versjonen av Lørdagsrådet, Rådet på NRK3, som hadde premiere 31. oktober 2013. Programmet vart fornya med sesong 2 som starta 10. april 2014.
Siri Kristiansen er utdanna ved tekstforfattarlinja på Westerdals Oslo School of Arts, Communication and Technology. I 2004 gav ho ut boka Siris Dagbok på Kagge Forlag. Boka handla om ungdomstida hennar, og vekte debatt på grunn av eksplisitte skildringar av seksualitet blant tenåringar.
Frå 2. februar til 25. juni 2015 leidde Kristiansen radioprogrammet Befokningen på NRK P13 saman med Steinar Sagen.
Frå 9. januar 2017 leia ho radioprogrammet Plenum på NRK P13 saman med Aleksander Schau og Thomas Aune.
Seint i 2017 slutta Kristiansen i NRK for å gå over til Radio1/Radio Norge. Her blei ho programleiar for Siri og de gode hjelperne.
Kristiansen gifta seg med Espen Bjurstedt den 22. juni 2020, etter å ha vore sambuar med han i 13 år. Dei har to barn.
Oslo universitetssykehus, Aker
Oslo universitetssykehus, Aker (tidlegare Aker universitetssykehus) er den delen av Oslo universitetssykehus som ligg på sjukehusområdet på Aker. Det var eit sjølvstendig sjukehus frå 1895 til 2008~, men utgjer ikkje lengre noka administrativ eining.
Sjukehuset vart etablert som Aker Sygehus og Pleiehjem 1. juli 1895, på Tonsen gard i bydel Bjerke. I 1948 vart sjukehuset knytt til seg Det medisinske fakultet ved Universitetet i Oslo som universitetsklinikk. Gaustad sjukehus vart organisert under Aker sjukehus i 1996. Den 1. januar 2002 vart sjukehuset omdannet frå ein etat i Oslo kommune til eit statleg helseforetak (HF), heleid av Helse Øst RHF, og sjukehuset endra namn frå Aker sykehus til Aker universitetssykehus. Den 1. juni 2007 vart eierskapet overførd til Helse Sør-Øst RHF.Den Oslo universitetssykehus og er dermed ikkje lengre eit sjølvstendig foretak. Aker sykehus vert sidan brukt som ein fysisk-geografisk nemning på bygningsmassen og verksemda på sjukehusområdet på Aker. left|mini|Markering mot nedleggelse av Aker Sykehus i Borggarden, [[Oslo rådhus i 2012.Brage Aronsen.]] Aker universitetssykehus var eit høyspesialisert storbysju@kehus og foretaket hadde omfattande lokal- og sentral-sjukehusfunksjonar og regions-~funksjonar. Innanfor fleire område hadde sjukehuset òg landfunksjonane og kompetansesentera. Aker var tidlegare lokalsjukehus for Groruddalen, og dessutan Follo-kommunene Ski, Oppegård, Ås, Nesodden, Vestby og Frogn, funksjonar som i stor grad er flytta til Akershus universitetssykehus, (Ahus), i Lørenskog.
Bygningar
Tonsen gard vart kjøpt av Aker kommune frå John Sogns enke i 1887. Sogn hadde ått garden sidan 1854, men døydde i 1886. Då vart den selt til Aker kommune av hans enke. Aker kommune brukte garden som fattiggard frå 1887. Hovudbyggiet frå 1812 vart vart utvida og brukt som Aker pleiehjem for fattige sjuke.
Kari Pettersen
Ho har veksla på å vera ordførar fleire gonger med Nils Nilssen frå Arbeidarpartiet. Ved valet i 2007 fekk ho flest personlege stemmer, men måtte levera ordførarkjedet vidare til Nils Nilsen då Arbeidarpartiet fekk flest stemmer som parti. Pettersen blei vald som ordførar på nytt i 2011.
Oslo universitetssykehus, Aker
Bygningar
Gardsdrifta var viktig for økonomien til sjukehuset. Gardsbygga vart modernisert og nytt grisefjøs vart bygd. Sjukehuset var på denne tida nærast selvforsynt på mat. Nytt byggetrinn kom i perioden 1919 til 1925]. [[Spanskesjuka medførde behov for ny epidemipaviljong. I 1924~ vart det bygget er kirurgibygg. Det vart òg etablert eiga sjukepleiarutdanning på Aker.
På 1930-tale] vart det reist eit nytt administrasjonsbygg. Under andre verdskrig vart Aker teke over som sentralhospital, kalla  Kriegslazarett Sinzen. Fleire anlegg vart oppført av tyskarane. Blant bygga var trehusa som sidan er vorte Løren asylmottak. Etter krigen vart det bygget sjukepleiarbustader og tomannsboliger for legene.
Eldlandet
Eldlandet (spansk Tierra del Fuego) er ei øygruppe i Patagonia som dannar sørspissen av Sør-Amerika. Eldlandet er ein av dei sørlegaste stadene på jorda der det bur folk. Øygruppa har lenge vore folkesett av innfødde folkestammer, men vart oppdaga av Fernando Magellan i 1520. Dei innfødde stammene er i dag nesten utrydda på grunn av konfliktar med dei kvite og epidemiar av sjukdomar som dei kvite innførte. I moderne tid er øygruppa delt mellom dei to statane Argentina og Chile.
Administrativ inndeling
Den vestlege delen av Eldlandet tilhøyrer Chile. Denne delen tilsvarer to tredjedelar av arealet, og ligg i dei tre provinsane Magallanes, Tierra del Fuego og Antártica Chilena. Alle tre høyrer til Región de Magallanes y de Antártica Chilena. Den siste tredjedelen i aust ligg innanfor grensene til Argentina, i provinsen Tierra del Fuego, Antártida e Islas del Atlántico Sur. Det omfattar i praksis austdelen av Storøya, Estados-øya samt nokre mindre småøyar, til dømes Gable-øya.
Geografi
Eldlandet er skild frå fastlandet i nord ved Magellansundet, og øygruppa dekkjer 73 746 km². I øygruppa ligg øyar av alle storleikar, heilt ned til små holmar og skjer. Den klårt største av øyane er Storøya i Eldlandet som er delt mellom dei to landa. Deretter fylgjer Hoste-øya og Santa Inés-øya. Ein del av øyane i Eldlandet ligg nord eller sør for Beaglekanalen som strekkjer seg sør for Storøya heilt frå Atlanterhavet til Stillehavet. Nokre øyar ligg lenger nordvestover mot Magellansundet og fastlandet på Chile. Den einaste øya aust for Storøya er Estados-øya, som tilhøyrer Argentina. Lengst sør ligg Hermite-øyane med den vesle Hornos-øya. Sørneset på Hornos er Kapp Horn, det sørlegaste punktet på øygruppa.
Flora
Seks artar av tre finst på Eldlandet: Canelo (Drimys winteri), Maytenus magellanica, pilgerodendron (Pilgerodendron uviferum), som er den bartrearten som veks lengst sør på kloten, samt tre artar av sørbøkfamilien (Nothofagus antarctica, Nothofagus pumilio og det eviggrøne Nothofagus betuloides). Skogar finst nokså nær sørspissen av Sør-Amerika. I dei opne strekka i desse skogane veks chilejordbær (Fragaria chiloensis) og ein berberis (Berberis buxifolia). Ein har hausta desse frå før øyane blei folkesette av europearar.
Spirar av tresortar frå Eldlandet har vorte utplanta på stader med eit samanfallande klima. Eit døme på dette er det trelause Færøyane. Frø frå dei kjøligaste plassane på Eldlandet har vore nytta i treplanting på Færøyane, med positiv utkome. Dei kraftige vindane og kjølige somrane på Færøyane hindra veksten til tresortar frå andre stader i verda. Trea vert på Færøyane nytta som prydbuskar og vindskjermar, og til å kjempe mot jorderosjon.
Dyreliv
Av fuglar på Eldlandet finst papegøyar, måsar, isfuglar, kondorar, ugler, kolibriar, karakaraer og kongepingvin. Ildefonso-øyane i sør er viktige hekkeområde for klippehopparpingvin, magellanpingvin, svartbrynalbatross, gråhovudalbatross, knoppskarv og grålire.
Aure er eit vanleg fiskeslag på Eldlandet og det finst fleire typar sel, sjøløve og sjøpattedyr. Landpattedyra som lever naturleg her er guanako og rev. I dag finst det store mengder tamsau her òg. I 1940-åra vart 50 eksemplar av amerikansk bever innførte til Eldlandet for å verte brukt som pelsdyr. Beverstammen tel no over 200 000 dyr. Dyra har ingen naturlege fiendar på Eldlandet, og dei har difor gjort stor skade på skogane her. Dessutan veks ikkje søramerikanske tre ut att på same måten som tre på den nordlege halvkula, noko som forverrar skaden. Både Chile og Argentina har difor laga ein plan for å utrydde beveren frå Eldlandet.
Folketal
Både Chile og Argentina har tettstader på Eldlandet. Ushuaia (Argentina) har ca. 60 000 innbyggjarar og vert rekna som den sørlegaste byen i verda. Rio Grande (Argentina) har ca. 67 000 innbyggjarar og Porvenir i Chile har ca. 5400. Alle desse byane ligg på Storøya, men på Navarino-øya ligg Puerto Williams (Chile) med ca. 2000 innbyggjarar. Andre busette øyar er Dawson-øya (ca. 300) og Clarence-øya (ca. 5). På Hornos-øya driv Chile ein marinestasjon; Argentina likeeins på Estados-øya. Sauehald, turisme og oljeutvinning er viktig i næringslivet på Eldlandet.
Eldlendarane
Menneske kan ha busett seg på Eldlandet så tidleg som 8000 år f. Kr. Ein deler dei innfødde, eldlendarane, inn i fire etniske grupper: chono, alakaluf, yahgan og ona-folket. Ona-folket kan vidare delast inn i gruppene selk'nam og haush. Dei tre fyrstnemnde gruppene jakta skjel, fugl, sjødyr og fisk ved hjelp av borkbåtar og lette farkostar. Ona-folket reiste også inn i landet på jakt etter landpattedyr, gjerne gnagarar, ved hjelp av pil og boge. Eldlendarane laga seg reiskapar av bein, skjel, stein og brukte nett og feller. Trass i eit kaldt klima brukte dei berre små skinnklede, gjerne av sjøløveskinn. Ei samling med gjenstandar frå eldlendarane kan i dag sjåast på etnografisk samling ved Universitetet i Oslo.
Europeisk oppdaging
Då Fernando Magellan sigla gjennom Magellansundet som fyrste europear i 1520, kalla han landet han såg for Tierra de Humos - Røyklandet. Han såg røyk frå mange bål langs strendene og skjøna at det budde folk der. Då Keisar Karl V fekk høyra om landet, skal han ha sagt «Ingen røyk utan eld!», og endra namnet til Eldlandet. Seinare sjøfararar som Francis Drake og Francisco de Hoces fastsette at det dreidde seg om ei øygruppe. Argentina og Chile vart begge sjølvstendige land i 1810-åra. Eldlandet tilhøyrte frå no av dei nyoppretta statane, som begge var interesserte i å overta heile øygruppa.
Robert FitzRoy tok med seg fire eldlendarar frå yahgan-folket då han vitja landet i 1830 på si fyrste sjøreise med HMS Beagle. Dei opphavlege namna til tre av dei var El'leparu, O'run-del'liko og Jok'kushly, men britane gav dei nye namn som var lettare å uttala: York Minster, Jemmy Button, Fuegia Basket og Boat Memory. Boat Memory (det indianske namnet hans er gløymt) døydde av koppar kort etter at båten kom fram til England. Dei andre tre vart førte til London og vist fram for kong Vilhelm IV og dronning Adelaide. Eitt år seinare vart dei sende tilbake til Eldlandet med «Beagle». Då var både FitzRoy og Charles Darwin med på ferda.
Gullrush og kolonisering
Til liks med mange indianarstammer i Amerika, fekk eldlendarane eit tragisk møte med dei kvite. Mange eldlendarar døydde av sjukdomar som vart innførte av dei kvite, medan andre regelrett vart utrydda. Då det vart funne gull på Eldlandet i 1870- og 1880-åra, starta eit gullrush og mange kvite nybyggjarar tok seg til på Storøya i Eldlandet. Særleg då dei kvite starta med sauehald på store landområde, kom det til sterke konfliktar mellom dei kvite og dei innfødde. Dette førte til ei etnisk utreinsking av selk'nam-stamma av di store selskap betalte 1 pund for kvar selk'nam ein greidde å drepa. Mange frå dei andre stammene er også forsvunne, men stammene yaghan og alakaluf eksisterer framleis i Chile eller Argentina i dag. Det finst også mange mestisar, men den opphavlege kulturen og språket er sterkt redusert. Nokre menneske frå yaghan-folket er framleis busett på Navarino-øya.
Moderne tid
Etter ein kontrakt frå 1881 vart Eldlandet delt mellom Chile og Argentina. Fleire nye busetnader vart grunnlagde på Storøya og Navarino-øya ettersom gullrushet heldt fram. Etter andre verdskrigen vart Eldlandet strategisk viktig for å fremja Chile/Argentina sine interesser i Antarktis. Usemje om råderetten over dei folketomme øyane Picton, Lennox og Nueva, førte landa inn i den langvarige Beagle-konflikten som eskalerte i 1960- og -70-åra, før ein fredsavtale vart underskriven i november 1984. Den argentinske delen av øygruppa vart gjort til ein eigen provins i Argentina i 1990; provinsen Tierra del Fuego, Antártida e Islas del Atlántico Sur.
Fotnotar
''Wikipediaartiklane lista opp under er alle vitja den 12. juni 2012. Informasjonen som er henta herifrå, dreier seg stort sett om folketal, årstal eller enkle geografiske opplysningar.''
Maxime Bossis
Maxime Jean Marcel Bossis er ein tidlegare fotballspelar frå Saint-André-Treize-Voies i Frankrike som vart europameister med landslaget i 1984.
Landslagsspel
Bossis spelte venstreback eller libero på Frankrike i tida 1976-86. Han var med i VM-turneringane 1978, 1982 og 1986, samt i fotball-EM 1984. I semifinalen under VM 1982 mellom Vest-Tyskland og Frankrike stod det 3-3 etter 120 minuttar. Då Bossis mislukkast å skåre på si straffe i den avgjerande straffeskyting, sende vesttyske Horst Hrubesch laget sitt til finalen då han skåra.
Frå 1983 tok Bossis over som libero i landslaget etter Marius Trésor. I den rolla vart europameister under EM i fotball 1984 på heimebane, og to år seinare fekk han ein bronsemedalje under VM i fotball 1986 i Mexico. I bronsekampen mot Belgia kom Bossis inn til sin 76. og siste landskamp, den gong fransk landslagsrekord. Han skåra eitt landslagsmål.
Klubbspel
Bossis var FC Nantes-spelar frå 1973 til 1985. Med Nantes vart han fransk seriemeister 1977, 1980, 1983 og fransk cupvinnar 1979. Perioden 1985-89 tok Bossis plass i midtforsvaret til Racing Paris. I 1990 reiste han tilbake til Nantes og spelte vel eitt år til han la opp i 1991.
Let's Have a Party
«Let's Have a Party» er ein song frå 1957 skriven av Jessie Mae Robinson og spelt inn av Elvis Presley for filmen Loving You. Wanda Jackson spelte inn songen for det første albumet sitt, Wanda Jackson frå 1958. Songen vart gjeven ut på singel av Jackson i 1960 og gjekk inn på den britiske singellista den 1. september det året, der han låg i åtte veker og nådde 32. plassen. Singelen nådde òg 37. plassen på Billboard Hot 100 i 1960. Jackson-versjonen vart seinare nytta i den kritikarroste filmen Dead Poets Society i 1989. Paul McCartney spelte òg inn og gav ut songen (med tittelen «Party») i 1999 på albumet Run Devil Run. Den originale songen hans, «Run Devil Run», på albumet med same namn har ein melodi som liknar mykje. Ein versjon av «Let's Have a Party» av Sonia kom ut i 2010.
Songen vart nytta med tittelen «Party» i Broadway-musikalen Million Dollar Quartet, som opna i New York i april 2010.
I konsertfilmen til T. Rex frå 1972, Born to Boogie, prøver Marc Bolan og Ringo Starr å resitere teksten frå songen («some people like to rock, some people like to roll, but movin' and a-groovin's gonna satisfy my soul»). Men dei bryt ut i latter kvar gong.
Led Zeppelin spelte òg songen på konsertane sine som ein del av «Whole Lotta Love». Eit døme på dette finst på konsertalbumet How the West Was Won.
Det engelske glamrockbandet Mud spelte inn songen i 1975 for albumet Mud Rock Volume 2.
Rock and roll-bandet Dr. Feelgood spelte inn songen i 1978 på albumet Private Practice.
Nylands mekaniske verksted
Nylands mekaniske verksted var eit tidlegare skipsverft i Oslo, grunnlagt i 1854 av J.S. Jarmann, J.G. Jarmann og Prosper Nørbech. Nylands mek. verksted starta med å bygge dampmaskinar, og bygde dampskip og damplokomotiv. I 1857 flytta verkstaden til utløpet av Akerselva i Bjørvika, der det vart oppført ein stor fabrikkbygning ytst på vestre elvebreidda. På denne tomta dreiv verkstaden hovudverksemda si fram til 1971. Rundt år 1900 var Nyland det største verftet i landet, med over 1000 tilsette. I 1956 vart Nyland overtatt av Akergruppa og seinare slått saman med Akers mekaniske verksted, som låg i Vika i Oslo.
På tomta etter Nylands Verksted attmed Akerselva vart Operahuset i Oslo opna i 2008.
Skip bygde ved Nylands Mekaniske Verksted
Ukomplett
<Gallery> Fil:Vikingen 1865.jpg| DS «Vikingen» (1865) Fil:DS Turisten i Kilesjoen 1925.jpg| DS «Turisten» (1887) Foto: Anders Beer Wilse Fil:DS Tromoesund i Oslo.jpg| DS «Tromøsund» (1928) Foto: Anders Beer Wilse Fil:Sandnes.jpg| MS «Sandnes» (1950) Foto:Jarle Vines </Gallery>
Taubåt
Taubåt (slepebåt) er ein båt som vert nytta til å taue, slepe eller manøvrere andre båtar, lekterar, større skip, farkost og konstruksjonar/installasjonar til og frå hamn eller kai eller ein annan stad. Taubåtar vert òg nytta som sikring under fart i tronge eller andre krevjande farvatn, til å trekke skip som er grunnstøytte, og stundom bistå eller slepe skip med motorhavari eller andre skader til hamn eller til verkstad. Felles for såvel små som store, havgåande taubåtar er at framdriftsmaskineriet er dimensjonert for å gje størst mogeleg trekkraft.
Litteratur
Knut W. Engebretsen: Taubåtfart på Glomma – En bok om slepebåtene i Fredrikstad og Sarpsborg.
Bakgrunnsstoff
Remorkér Schubboot Remolcador de empuje Poussage Spintore Duwboot Pchacz Rebocador Буксир Työntöalus
Hornfels
Hornfels er ein tett, finkorna bergart som har oppstått ved kontaktmetamorfose. Det vil seie at bergarten er omkrystallisert ved varmepåverknad frå smeltemassar som trenger seg oppover.
Dei vanlegaste hornfelsane er danna av leirskifer. Desse er mørke og inneheld biotitt og plagioklas, og stundom andalusitt og cordieritt. Dei kan òg vere ureine kalksteinar, som er lyse på farge med kalksilikat som pyroksen, granat, og stundom wollastonitt og vesuvian. Nokre hornfelsar er omdanna metasomatisk og er i røynda skarnbergartar. Ein finn mykje hornfels i kontaktsonane kring Oslofeltet, der kambrosiluriske sediment er påverka av vulkanske bergartar frå permtida.
Varmeoverføringskoeffisient
Varmeoverføringskoeffisient eller filmkoeffisienten i termodynamikk, mekanikk og kjemiteknikk vert nytta til å rekne ut varmeoverføringa, typisk via konveksjon eller faseovergang mellom ei væske og eit fast stoff:
der
Frå likninga over er varmeoverføringskoeffisinenten proporsjonal mellom varmefluksen, til dømes varmestraumen per areal, q = Q/A, og den termodynamiske drivkrafta til varmestraumen (t.d. temperaturskilnaden, ΔT).
Varmeoverføringskoeffisienten er den inverse av varmeisolasjon. Han vert nytta for byggmaterial og klede.
Pesjtera
Pesjtera (bulgarsk Пещера) er ein by og ein kommune i provinsen Pazardzjik i Bulgaria. Kommunen omfattar byen Pesjtera og to andre busetnader.
Kommunen har eit areal på 135 km2. Ved folketeljinga i 2011 hadde kommunen 18 899 innbyggjarar, medan sjølve byen hadde 16 746 innbyggjarar.
Dei største busetnadene i kommunen er:
Diakonhjemmet Sykehus
Diakonhjemmet Sykehus er eit privat, ikkje-kommersielt og offentleg finansiert diakonalt sjukehus som tilbyr behandling og pleie på spesialisthelsetenestenivå. Stiftinga Det norske Diakonhjem eig sjukehuset, og har avtale med Helse Sør-Øst om å ha lokalsjukehusfunksjon for tre bydelar vest i Oslo. Administrasjon og dei somatiske avdelingane ligg på Diakonhjemmet sitt område på Steinerud. Dei psykiatriske avdelingane ligg på Tåsen og Vinderen.
I 2017 var det i gjennomsnitt 1 655 fast tilsette ved sjukehuset og 1 381 faste årsverk. <!--
Handsamingstilbod
Sjukehuset tilbyr spesialisthelsetenester innan medisin, kirurgi og psykiatri for bydelane Vestre Aker, Ullern og Frogner i Oslo, til saman 135 000 innbyggjarar. Sjukehuset har òg regionsjukehusfunksjon innan revmatologi og revmakirurgi, og dessutan funksjon som kompetansesenter innan revmatologisk rehabilitering (NKRR) og psykofarmakologi. Det er inga medisinsk barneavdeling ved sjukehuset. Innan psykiatri vert tilbode tenester til barn og unge på BUP Vest (barne- og ungdomspsykiatri), til eldre på Alderspsykiatrisk avdeling Tåsen og til øvrige pasientar på Voksenpsykiatrisk avdeling på Vinderen. Sjukehuset har òg eit utvida sektoransvar for eldre med behov for psykiatrisk handsaming og eldre med brotskadar frå andre bydelar, eit område med til saman 330 000 personar. Diakonhjemmet Sykehus samkøyrer handsamingstilboda til den eldre pasienten. Under omgrepet Helsetenester til eldre inkluderast ulike faggrupper og disiplinar innan både kirurgi, medisin og psykiatri, med tenester retta mot denne pasientgruppa. Avdeling for medisinsk biokjemi og Senter for psykofarmakologi er akkrediterte avdelingar etter internasjonale standardar.
Etterretningsbataljonen
Etterretningsbataljonen (EBN) er etterretningsavdelinga til Brigade Nord. Etterretningsbataljonen er Noregs primære avdeling for etterretningsstøtte til militære operasjonar. Støttebataljonen er ein profesjonell avdeling med rask reaksjonstid, med eit personell beståande stort sett av verva yrkesoldatar, faste tilsette og få vernepliktige soldatar. Ifylgje Forsvaret består bataljonen av ei blanding av høgt akademisk utdanna personell og personell med høg teoretisk og realkompetanse innan militære fag.
Diakonhjemmet Sykehus
Utdanning og forsking
Diakonhjemmet Sykehus er praksisplass for utdanning innan fleire helseprofesjonar, der leger og sjukepleiarar utgjer den største gruppa. Det er ti professorar knytt til sjukehuset, innan revmatologi, psykofarmakologi, medisin og psykiatri. Innanfor revmatologi har Diakonhjemmet Sykehus sidan 2008 vore godkjent som Eular Center of Excellence, som tyder at avdelinga er bland dei 18 leiande revmatologiske forskingsmiljø i Europa. Revmatologisk avdeling har òg i oppdrag frå Helse Sør-Øst å utvikla eit regionalt forskingsnettverk innan revmatologi. Det føregår systematisk forsking og formidling innan helsetenester til eldre. Dette skjer òg i nært samarbeid med Diakonhjemmet Høyskole, som mellom anna har etablert eit masterstudium i helsetenester til eldre. I 2011 var sjukehuset det sjukehuset utanom dei åtte universitetssjukehusa i landet med størst forskingsproduksjon.
Etterretningsbataljonen
Sjølv om bataljonen er underlagt styrkestrukturen til Hærens brigade, er bataljonen dimensjonert for å støtta alle norske operasjonar med etterretning. Ein av hovudoppgåvene er utdanning av etterretningspersonell som kan tenestegjera både i Brigade Nord og andre militæravdelingar – nasjonalt og internasjonalt. Mottoet deira er «Ordo ab chao» (latin for «Orden or kaos») som refererer til bataljonens evne til å skapa eit oversyn ut or ein kaotisk krigssituasjon.
Diakonhjemmet Sykehus
Historie
Sjukehuset starta i lokala til Magdalenahjemmet på Lindern i 1890. Dei noverande bygningane vart reist i 1900 og er seinare jamleg utvida. I 1980 vart det etablert revmatologisk avdeling og poliklinikk ved sjukehuset. Ny postoperativ- og intensivavdeling vart bygd, og likt nye lokale for ergoterapi, fysioterapi og bassengtrening. I 1998 vart Psykiatrisk avdeling, DPS Vinderen, Senter for Psykofarmakologi (SFP), og dessutan Alderspsykiatrisk avdeling Søndre Borgen, ein del av Diakonhjemmet Sykehus. I 2006 vart Mentalhygienisk Rådgivningskontor innlemma i sjukehuset, som barne- og ungdomspsykiatrisk poliklinikk (BUP Vest). Frå 1. januar 2001 vart sjukehuset eit eige aksjeselskap heleid av stiftelsen Diakonhjemmet
Etterretningsbataljonen
Det er berre få utvalde soldatar som får lov til å tenestegjera i Etterretningsbataljonen. Som vernepliktig kan ein tenestegjera i Støtteeskadronen eller i Fjernoppklaringseskadronen. Storleiken til bataljonen skal haldast hemmeleg, sjølv om mange kjelder oppgir at bataljonen har om lag 200 tilsette. Bataljonen held til på Setermoen i Bardu.
Diakonhjemmet Sykehus
Galleri
. -->
Etterretningsbataljonen
Historikk
Sjølv om avdelinga ikkje vart offisielt oppretta før 2002, har avdelinga røter heilt til dei norske okkupasjonsstyrkane i Tyskland i 1947. Brigade 471 hadde ein pansra oppklaringseskadron med 2 troppar. Eskadronen vart inkvartert ved garnison Northeim og seinare Bad Gandersheim. Denne eskadronen (Oppklesk) var aktiv i Tyskland i åra 1947–1953, underlagt Hamburg district og Tysklandskommandoen. Kort etter krigen vart det oppretta diverse mekaniserte oppklaringseskadronar, stort sett i brigadeforbandet Brigaden i Nord-Norge. Desse skulle vera i stand til løysa oppklarings- og sikringsoppdrag for framrykkande styrkar. Dei nyoppretta eskadronane hadde lik organisasjon som dei allierte i Den andre verdskrigen, men sleit med mobilitet i det nordnorske terrenget. Det fanst heller ikkje nok pansermateriell for desse eskadronane. Løysinga vart ein sjølvadministrert hjulryttartropp, med Setermoen som hovudkvarter. Avdelinga, som får namnet Hjulryttereksadronen, var oppsett på sykkel om sommaren og ski om vinteren. I 1956 flyttar Hjulryttereskadronen til Skjold garnison i Målselv. Seinare får eskadronen panservogner. I 1961 er eskadronen omgjort til ein lett stridsvogns-oppklaringseskadron, og får eit nytt namn: Oppklaringseskadronen (OPKLESK). Eskadronen har Skjold som standkvarter inntil han vart overført til Setermoen våren 1994.
Tanken om å etablera ein avdeling med kompetanse på elektronisk krigføring dukka opp allereie på 60-talet. Hausten 1962 vart EK-kadreavdeling underlagt Hærens samband på Sessvollmoen oppretta. Dei første åra gjekk med på å samla utstyr og utvikla kompetanse, i tillegg til å delta i mindre militære eksersisar. I november 1964 flytta EK-kadreavdelinga frå Sessvollmoen til Onsrud. I 1972 vart avdelinga reorganisert, og fekk namnet EK-avdeling/HSB. Etterkvart får avdelinga betre utstyr. EK-avdelinga vart reorganisert att, og overført til Setermoen i august 1977. Frå mai 1989 bar avdelinga namnet Elektronisk krigføringskompani (EKKP), og var underlagt 6. divisjonskommando.
Avdelinga er først og fremst ei vidareføring av den tidlegare oppklaringsbataljonen i 6. divisjonskommando i Hæren. Ho vart oppretta i 2002, fordi det var eit viktig NATO-krav at alle statar hadde sjølvstendige ISTAR-kapasitetar. Slike kapasitetar kom til nytte i det norske bidraget i Afghanistan.
Lovbrot
Etterretningsbataljonen fekk mykje negativ kritikk og merksemd i media våren 2013, då dei vart anklaga for å ha kartlagd norske journalistar ulovleg. Det vart avslørt at bataljonen hadde drive med kartlegginga i 2011. Det var EOS-utvalet som i 2013 avdekka kartlegginga under ein uanmeldt inspeksjon. Frilansjournalisten Kjetil Stormark anmeldte bataljonen for den umeldte registreringa. Bataljonen fokuserte utelukkande på journalistar som interesserte seg for Forsvaret og militært etterretningsarbeid, spesielt den hemmeleg spionorganisasjonen E 14.
12. september 2014 konkluderte Datatilsynet med at bataljonen si registrering var i strid med Personopplysingslova. Forsvaret fekk difor ei bot på 75 000 kr for å ha krenka journalistane si rett til privatliv. I byrjinga av april var det kjent at tre journalistar var kartlagd. Omfanget var likevel større: Etterforskarane fann ein 17 sider lang lysbiletepresentasjon med alle personane som bataljonen hadde registrert. Det er enno usikkert om kven som gav ordren om kartlegginga, men mistanken mot bataljonssjefen har gjennom etterforskinga vorte svekt. Kommunikasjonssjefen i Hæren, Marianne Øiahals, sa at opplysingane var opne og offentlege, som vart lagra ein stad det ikkje skulle ha vorte lagra. Ifylgje Øiahals, er all informasjonen sletta beinveges. Dåverande forsvarsminister sa i etterkant at slikt arbeid er heilt uakseptabelt. Brigader Odin Johannessen, sjef for Brigade Nord, beklaga kartlegginga til bataljonen.
Liste over kartlagde journalistar:
Bataljonsstab
Bataljonstaben er leiinga i Etterretningsbataljon. I felt og under operasjonar har det overordna ansvaret for plassering av etterretningssoldatar, samband og logistikk.
Fjernoppklaringseskadronen
Eskadronen (Fjernesk) si fremste oppgåve er å utdanna oppklaringssoldatar; etterretningsjegerar i felt som innhentar kritisk informasjon om fienden. I Brigade Nord vert desse soldatane kalla ein «feltoperatør». Både vernepliktige og verva soldatar kan tenestegjera i eskadronen som feltoperatørar. Kjerna i fjernoppklaring er ulike små patruljelag som samlar informasjon gjennom oppklaring, rekognisering og overvaking. Denne informasjonen vert brukt til å utføra større militære operasjonar. For å kunna tenestegjera som feltoperatør må ein koma seg gjennom nålauget. Kvalifiserte søkarar vert invitert til eit grovuttak der det vert kontrollert at søkarane klarer dei medisinske og fysiske minstekrava. Seleksjonen held fram med naudsynt utdanning kombinert med øvelsar som testar motivasjon, vinnarvilje, læringsevne og fysisk og mental kapasitet. Ifylgje Forsvaret sine heimesider bør ein ikkje vera over 30 år dersom ein ønsker ein jobb i Fjernoppklaringseskadronen. Feltoperatørane i eskadronen vert skildra som «cowboyar», sidan dei er kjent i Hæren for å ta seg store fridomar i oppdragsløysing, opplyser fleire forsvarskjelder.
Teknisk sensoreskadron
Teknisk sensoreskadron (TSE) består av heilprofesjonelle verva styrkar. Teknisk sensoreskadron har Heimdall med gjallarhornet som avdelingsmerke fordi det speler tilbake på historia om Heimdall og oppgåva hans om å passa på og beskytta.